অনুব্রত ঘনিষ্ঠ উপ প্রধানের বাড়িতে বোমাবাজি, একজনকে গ্রেফতার শান্তিনিকেতন থানার

বীরভূম: অনুব্রত (Anubrata Mondal) ঘনিষ্ঠ কঙ্কালীতলা গ্রাম পঞ্চায়েতের উপপ্রধান মামন শেখের (Maman Sheikh) বাড়িতে বোমাবাজির ঘটনায় একজনকে গ্রেফতার করল শান্তিনিকেতন থানার (Shantiniketan Thana) পুলিশ। ধৃতের নাম অর্ঘ্য মল্লিক।

বাড়ি নদিয়া (Nadia) জেলায়। শান্তিনিকেতনের লায়েকবাজার ঝর্ণাডাঙ্গায় ভাড়া থাকত এই যুবক। এদিন বোলপুর মহকুমা আদালতে তোলা হবে।

শনিবার রাতে কেষ্ট ঘনিষ্ঠ কঙ্কালীতলা গ্রাম পঞ্চায়েতের উপপ্রধান মামন শেখের লায়েকবাজার বাড়িতে বোমাবাজির ঘটনা ঘটে। উপপ্রধান শান্তিনিকেতন থানায় অভিযোগ দায়ের করে।

আরও পড়ুন: অনগ্রসর শ্রেণিতে ৭৭টি সম্প্রদায়ের অন্তর্ভুক্তি হাইকোর্টে বাতিল, শুনানি সুপ্রিম কোর্টে

তৃণমূল নেতার বাড়িতে বোমাবাজি ঘটনার দুদিন পর শান্তিনিকেতন থানার পুলিশ শান্তিনিকেতনের ঝর্ণাডাঙ্গা থেকে অর্ঘ্য মল্লিক নামে একজনকে গ্রেফতার করে।

অর্ঘ্য মল্লিক নদিয়া জেলার বাসিন্দা। ভাড়া থাকত ঝর্ণাডাঙ্গাতে। যে বাড়িতে ভাড়া থাকত, সেই বাড়ির মালিক সাবিনা বিবির দাবি, ছেলেটি নিরপরাধ। তাকে মিথ্যা মামলায় ফাঁসানো হচ্ছে। পেশায় দিনমজুর।